84 



PELSÖGZ-AEDÓ ÁSVÁNYAIRÓL. 



Schmidt SÁNDOR-tól. 



(III. tábla.) 



A folyó 1884. év január havában egy gömörmegyei kirándulás alkal- 

 mával, Semsey Andor úr áldozatkészsége folytán meglátogathattam a Pelsöcz 

 Aedó község közvetlen határában fekvő gálma-bányát, a hol Birgling bánya- 

 gondnok és Friedrich bányatiszt urak lekötelező szivességéből a magyar 

 nemzeti Múzeum ásvány-osztálya részére az érez előfordulásból példányokat 

 gyűjtöttem. 



A pelsöcz-ardói bánya Maderspach Livius * és Stürzenbaum József ** 

 urak közleményeiben már több, nevezetesen geológiai szempontból ismer- 

 tetve van. A boldogult Stürzenbaum az ardói érez elő fordulást az alsó-triasz- 

 hoz számította és magát az erezet szabálytalan ürkitöltésnek vagy tömzs- 

 szeríí képződésnek tartá. Az érez egy sárgás vagy szürkés Dolomitban van, 

 melynek fekvő kőzete világos, fehér mészkő, fedője ellenben sötétes szürke, 

 feketés színű mész. 



A nemzeti Múzeum gyűjteményében a pelsőcz-ardói Smithsonit már 

 több év óta megvolt, egy-egy üreges dolomitos kőzetdarabon mint apró 

 kirstályos takaró és a példányokon fehéres-víztiszta Cerussit kristálykákat 

 is bőven lehetett találni. 



A bányáról hozott darabokon a rendesen piszkos sárga színű, üreges 

 meszes- dolomitos kőzeten a Smithsonit nagy mennyiségben van lerakódva, 

 vastag takaró gyanánt burkolja be azt. Színe átalában véve sárgás-kékes- 

 szürke ; a törési lapokon concentrális rétegeket látni, de a sugárszerűen 

 rostos alkotás is szembetűnik. Egy ilyen Smithsonit gumót a felületre nor- 

 mális irányban vékony lemezzé elcsiszolva, már szabad szemmel észreve- 

 hető, hogy a felülettel concordans rétegecskék csak a növekedés különböző 

 időpontjait jelölik meg, mert a határok csakis széthintett interpositiók és a 



* A Pelsőcz-Ardói czink- és gálma-fekhelyek. Földtani Közlöny. 1877. p. 121. 

 Das Zinkerzvorkommen im oberen Granthaie. Oesterreichische Zeitschrift für Berg- 

 und Hüttenwesen. 27. 1879. p. 59. 



** Az ardói czinkérez-fekhely geológiai viszonyairól. Föltani Közlöny. 1878. p. 213. 



